એસટીપી માટે જરૂરી જગ્યા પાલિકા પાસે ન હતી. સરકાર પાસે જગ્યાની માગ કરાઈ હતી. જે જિલ્લા કલેકટરે જગ્યા નવસારી પાલિકાને ફાળવી દીધી છે. વિરાવળ ખાતે સરવે નં. 462વાળી જમીન પૈકી 16 હજાર ચો.મી. જગ્યા ફાળવશે. આ જગ્યા આમ તો રેતી, કાંકરી સારુ મુકરર સદરે ચાલી આવતી હતી, જે રેતી કાંકરી માટે ઉપયોગ ન થતા સરકારી હેડે દાખલ કરી હતી. આ 16 હજાર ચો.મી. જગ્યા માટે જંત્રી મુજબ કિંમત રૂ. 28.80 લાખના 10 ટકા મુજબ રૂ. 2.88 લાખ સરકારમાં પાલિકાએ જમા કરાવવાની રહેશે, જે જમા કરાવતા એસટીપીનું કામ શરૂ કરાશે એવી જાણકારી મળી છે. એસટીપી બની જતા નવસારીની પૂર્ણામાં પ્રદુષણ ઓછુ થઈ જવાની શક્યતા છે.